**Všeobecne záväzné nariadenie obce Macov č. ................,**

**ktorým sa vyhlasujú záväzné časti ÚPN obce Macov.**

(návrh)

Obecné zastupiteľstvo Macov podľa § 6 ods. 1 a § 7 ods. 4 zákona č. 369/1990 Zb. o obecnom zriadení v znení neskorších predpisov, v súlade s ustanovením § 27 ods. 3 zákona č. 50/1976 Zb. v znení neskorších predpisov vydáva toto všeobecne záväzné nariadenie, ktorým sa vyhlasujú záväzné časti Územného plánu obce Macov

**§ 1**

Vyhlasuje sa záväzná časť „Územného plánu obce Macov“:

1. Základné zásady usporiadania územia a limity jeho využívania určené v záväzných regulatívoch funkčného a priestorového usporiadania územia uvedené v Prílohe č. 1 nariadenia v nasledovnom rozsahu:
* Zásady a regulatívy priestorového usporiadania a funkčného využívania územia (napr. urbanistické, priestorové, kompozičné, kultúrno-historické, kúpeľné, krajinnoekologické, dopravné, technické) na funkčné a priestorovo homogénne jednotky
* Určenie prípustných, obmedzujúcich alebo vylučujúcich podmienok na využitie jednotlivých plôch a intenzitu ich využitia, určenie regulácie využitia jednotlivých plôch vyjadrených vo všeobecne zrozumiteľnej legende (zákazy, prípustné spôsoby a koeficienty využitia)
* Zásady a regulatívy umiestnenia občianskeho vybavenia územia
* Zásady a regulatívy umiestnenia verejného dopravného a technického vybavenia územia
* Zásady a regulatívy zachovania kultúrnohistorických hodnôt, na ochranu a využívanie prírodných zdrojov, na ochranu prírody a tvorbu krajiny, na vytváranie a udržiavanie ekologickej stability vrátane plôch zelene
* Zásady a regulatívy starostlivosti o životné prostredie
* Vymedzenie ZÚ obce
* Vymedzenie ochranných pásiem a chránených území podľa osobitných predpisov
* Plochy na verejnoprospešné stavby, na vykonanie delenia a sceľovania pozemkov, na asanáciu a chránené časti krajiny
* Určenie, na ktoré časti obce je potrebné obstarať a schváliť ÚPN zóny
* Zoznam verejnoprospešných stavieb
* Prehľad záväzných regulatívov
* Schéma záväzných častí riešenia a verejnoprospešných stavieb
1. Záväzné regulatívy funkčného a priestorového usporiadania územia a limity jeho využitia, plochy pre verejnoprospešné stavby sú vymedzené v samostatných výkresoch:
* Výkres 2. Komplexný výkres priestorového usporiadania a funkčného využívania územia M 1:5000
* Výkres 3. Komplexný výkres priestorového usporiadania a funkčného využívania územia – záväzná časť riešenia a verejnoprospešné stavby M 1:5000

Tieto výkresy sú neoddeliteľnou súčasťou VZN.

**§ 2**

Dokumentácia schváleného „Územného plánu obce Macov“ je uložená a možno do nej nahliadnuť na Obecnom úrade Macov, na stavebnom úrade a na Okresnom úrade Trnava, odbore výstavby a bytovej politiky.

**§ 3**

Toto Všeobecne záväzné nariadenie obce Macov schválilo Obecné zastupiteľstvo Macov na zasadnutí dňa ... uznesením č. …../2022 a nadobúda účinnosť na tridsiaty deň odo dňa zverejnenia.

 ---------------------------------------

 Ľudmila Lániková

 starostka obce

Návrh VZN zverejnený: 30.09.2022

Lehota na pripomienkovanie 10.10.2022

**PRIPOMIENKOVANIE**

Fyzické a právnické osoby môžu v zmysle § 6, ods. 4 zák. č. 369/1990 Zb. o obecnom zriadení v znení neskorších predpisov uplatniť pripomienku k uvedenému návrhu VZN a to:

a) v písomnej forme na adresu: Obec Macov, Obecný úrad, Macov č. 42, 930 32

b) ústne do zápisnice na Obecnom úrade Macov č. 42, 930 32

c) elektronicky na e-mailovú adresu: ocumacov@gmail.com

**v termíne do 10.10.2022**